CELEX: 32007R1345
Language: lt
Date: 2007-11-15 00:00:00
Title: 2007 m. lapkričio 15 d. Komisijos reglamentas (EB) Nr. 1345/2007 dėl tam tikrų prekių klasifikavimo Kombinuotojoje nomenklatūroje

17.11.2007   
            
            
               LT
            
            
               Europos Sąjungos oficialusis leidinys
            
            
               L 300/27
            
         
      KOMISIJOS REGLAMENTAS (EB) Nr. 1345/2007
   2007 m. lapkričio 15 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos Kombinuotosios nomenklatūros bendrosios aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad privalomąja tarifine informacija apie prekių klasifikavimą Kombinuotojoje nomenklatūroje, išduota valstybių narių muitinių remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, bet neatitinkančia šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. lapkričio 15 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1214/2007 (OL L 286, 2007 10 31, p. 1).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Simondsijų aliejus, chemiškai modifikuotas hidrinant, bet toliau neapdorotas (sočiųjų esterių mišinys). Aliejaus sudėtyje esančios laisvosios riebalų rūgštys sudaro mažiau kaip 50 % masės.
                              Produktas pateikiamas miltelių arba granulių pavidalu.
                              Produktas numatomas naudoti kaip sudedamoji dalis kosmetinių preparatų gamyboje.
                              Produktas pateikiamas tiesiogiai supakuotas į pakuotes, kurių neto masė didesnė kaip 1 kg.
                           
                        
               
                  1516 20 96
               
               
                  Klasifikuojama vadovaujantis Kombinuotosios nomenklatūros 1 ir 6 aiškinimo taisyklėmis, 34 skirsnio 5 pastabos a punktu bei KN kodus 1516, 1516 20 ir 1516 20 96 atitinkančiais prekių aprašymais.
                  Simondsijų aliejus konkrečiai paminėtas 1515 pozicijos, kuriai priskiriami kiti nelakieji augaliniai riebalai ir aliejus, aprašyme, todėl jis laikytinas augaliniu aliejumi (taip pat žr. Suderintos sistemos paaiškinimų 1515 pozicijos paaiškinimų 6 pastraipą).
                  Kadangi simondsijų aliejus buvo chemiškai modifikuotas, jis nepriskirtinas 1515 pozicijai.
                  Nors produktas ir yra vaško pavidalo, jis nepriskirtinas 3404 pozicijai (žr. 34 skirsnio 5 pastabos a punktą ir Suderintos sistemos paaiškinimų 3404 pozicijos paaiškinimų išimčių b punktą).
                  Produktas priskirtinas 1516 pozicijai, kuriai priklauso hidrinti augaliniai aliejai.
               
            
                  
                              2.
                           
                           
                              Simondsijų aliejus, chemiškai modifikuotas hidrinant ir toliau apdorotas tekstūruojant.
                              Produktas, dažniausiai vadinamas „simondsijų aliejaus esteriais“, pateikiamas miltelių, granulių arba vaško masės pavidalu.
                              Produktas numatomas naudoti kaip sudedamoji dalis kosmetinių preparatų gamyboje.
                              Produktas nevirškinamas ir nenumatytas naudoti maisto produktuose.
                           
                        
               
                  1518 00 99
               
               
                  Klasifikuojama vadovaujantis Kombinuotosios nomenklatūros 1 ir 6 aiškinimo taisyklėmis, 34 skirsnio 5 pastabos a punktu bei KN kodus 1518 00 ir 1518 00 99 atitinkančiais prekių aprašymais.
                  Simondsijų aliejus konkrečiai paminėtas 1515 pozicijos, kuriai priskiriami kiti nelakieji augaliniai riebalai ir aliejus, aprašyme, todėl jis laikytinas augaliniu aliejumi (taip pat žr. Suderintos sistemos paaiškinimų 1515 pozicijos paaiškinimų 6 pastraipą).
                  Kadangi simondsijų aliejus buvo chemiškai modifikuotas, šis produktas nepriskirtinas 1515.
                  Kadangi produktas buvo toliau apdorotas (tekstūruotas), jis nepriskirtinas 1516 pozicijai.
                  Kadangi produktas nevirškinamas ir nenaudojamas maistui, jis nepriskirtinas 1517 pozicijai.
                  Nors produktas ir yra vaško pavidalo, tačiau 3404 pozicijai jis nepriskirtinas (žr. 34 skirsnio 5 pastabos a punktą).
                  Todėl produktas priskirtinas 1518 pozicijai, kuriai priklauso nevalgomieji įvairių 15 skirsnyje klasifikuojamų aliejų preparatai, nenurodyti kitoje vietoje.
               
            
                  
                              3.
                           
                           
                              Produktas, gautas peresterinant/transesterinant neapdoroto simondsijų aliejaus ir hidrinto simondsijų aliejaus mišinį, kuris po to tekstūruojamas.
                              Produktas gali būti pateikiamas miltelių arba granulių pavidalu.
                              Produktas numatomas naudoti kaip sudedamoji dalis kosmetinių preparatų gamyboje.
                              Produktas nevirškinamas ir nenumatytas naudoti maisto produktuose.
                           
                        
               
                  1518 00 99
               
               
                  Klasifikuojama vadovaujantis Kombinuotosios nomenklatūros 1 ir 6 aiškinimo taisyklėmis, 34 skirsnio 5 pastabos a punktu bei KN kodus 1518 00 ir 1518 00 99 atitinkančiais prekių aprašymais.
                  Simondsijų aliejus konkrečiai paminėtas 1515 pozicijos, kuriai priskiriami kiti nelakieji augaliniai riebalai ir aliejus, aprašyme, todėl jis laikytinas augaliniu aliejumi (taip pat žr. Suderintos sistemos paaiškinimų 1515 pozicijos paaiškinimų 6 pastraipą).
                  Kadangi simondsijų aliejus buvo chemiškai modifikuotas, šis produktas nepriskirtinas 1515 pozicijai.
                  Kadangi produktas buvo toliau apdorotas (tekstūruojant), jis nepriskirtinas 1516 pozicijai.
                  Kadangi produktas nevirškinamas ir nenaudojamas maistui, jis nepriskirtinas 1517 pozicijai.
                  Nors produktas ir yra vaško pavidalo, tačiau 3404 pozicijai jis nepriskirtinas (žr. 34 skirsnio 5 pastabos a punktą).
                  Todėl produktas priskirtinas 1518 pozicijai, kuriai priklauso nevalgomieji įvairių 15 skirsnyje klasifikuojamų aliejų mišiniai, nenurodyti kitoje vietoje.